**«Жетісай ауданының мамандандырылған «Дарын» мектеп-интернаты» КММ-нің**

**2023-2024 оқу жылының тәрбие жұмыстары бойынша ІІ жарты жылдық есебі**

2023 – 2024 оқу жылын 12 сынып комплектісімен бастадық. Сынып жетекшілер мен тәрбиешілері сайланып бекітілді. Жаңадан келген 7 сынып оқушыларына әлеуметтік педагог Л. Байбосынова мен ағылшын тілі пәні мұғалімі К. Илимова және тәрбиешілері Б. Жамуратова мен Г. Шайдуллина бекітілді.

Қазақстан Республикасының Президенті Қасым-Жомарт Кемелұлы қасиетті Түркістан қаласы, Түркі елінің шаңырағында өткізілген «Әділетті Қазақстан-Адал азамат» атты ІІ Ұлттық құрылтайда сөйлеген сөзінде: «Адал азаматқа тән қасиеттер әрбір жастың бойынан табылуы керек, ұрпақтың бойында жаман әдет болса, бұл үлкендердің кінәсі»- дей келе, Әділетті Қазақстанды құру үшін: бүкіл қоғам болып жұмылу керектігін:

еңбастысы, әр азаматтың сана-сезімі жаңғыруы қажеттігін;

халқымыздың дүниетанымы және өмірлік ұстанымдары өзгеруге тиіс екендігін;

әйтпесе, басқа реформаның бәрі бекер болатындығын нақты атап өтті.

**«Бір тұтас тәрбие бағдарламасы»** – ұлттық, адами құндылықтарға негізделген. Бұл құжатта білім беру ұйымдарындағы тәрбие жұмысын толыққанды жүзеге асыру үшін білім алушылардың бойында қалыптастырылуы тиіс құндылықтар мен тәрбиенің мақсаты, міндеттері айқындалады. Жалпы адамзаттық және ұлттық құндылықтарды бойына сіңірген, әлемдік озық білімді игерген саналы азаматты тәрбиелеу мақсаты көзделеді негізге ала отырып тәрбие жұмысының жылдық жоспар құрылып, бекітілді. Сынып жетекшілер мен сынып тәрбиешілері де 3 бағыты бойынша жұмыс жүргізіп жылдық және айлық жоспарларын бекітті. Олар төмендегідей:

**Ұлттық құндылықтар: ҰЛТТЫҚ МҮДДЕ, АР-ҰЯТ, ТАЛАП.**

**Ұлттық мүдде құндылығы**:

* Қазақстан мемлекеттілігін нығайтуға атсалысу;
* Қазақстанның оңтайлы имиджін қалыптастыруға белсенді үлес қосу;
* Ұлттық мұраға ұқыпты қарау;
* Қазақ тілінің қолдану аясын кеңейту;
* Қазақстан мүддесіне қызмет етуге ұмтылу;
* Қоғам игілігі үшін қызмет ету;
* Қазақстанның қауіпсіздігін қамтамасыз етуге дайын болу;
* Ұлттық мәдениетті дәріптеу;

**Күтілетін нәтижесі:**

* Отаншыл, мемлекетшіл және намысшыл
* Мемлекеттік рәміздерді қадірлейді
* Елінің тарихын құрметтейді
* Ұлттық мирасты, мәдениетті дәріптейді
* Құқықтық және экологиялық мәдениеті жоғары болады

**Ар-ұят құндылығы:**

* Академиялық адалдық қағидатын қолдау;
* Адал еңбекті құрметтеу;
* Сөзіне берік,ісіне адал болу;
* Халқына адал қызмет ету
* Әдеп нормаларын ұстану;
* Шешім қабылдай білу және жауапкершілікті сезіну;
* Достарына, сыныптастарына, отбасы мүшелеріне қамқор болу, мейірімділік таныту;
* Өзін отбасының, сыныптың, мектептің, қоғамның, Отанның бір мүшесі екенін сезіну.

**Күтілетін нәтижесі:**

* Ар-ұят, адалдықты жоғары бағалайды;
* Сөзіне берік, ісіне жауапкершілік танытады;
* Ата-анасына сүйіспеншілік пен қарайды;
* Достарын, сыныптастарын сыйлайды;
* Кішіге ізет, үлкенге құрмет көрсетеді.

**Талап құндылығы:**

* Сыни және креативті ойлау;
* Жеке және командамен жұмыс істей білу;
* Білуге, жаңаны тануға құштар болу;
* Физикалық белсенді болу;
* Салауатты өмір салтын ұстану;
* Технологиялық және цифрлық дағдыларды ілгерілету;
* Дұрыс қарым-қатынас орната білу;
* Уақыт пен қаржыны тиімді жоспарлау.

**Күтілетін нәтижесі:**

* Жан мен тән тазалығын сақтайды;
* Дұрыс тамақтану мәдениетін түсінеді;
* Қоршаған орта тазалығын сақтайды;
* Ақпараттық, медиа және қаржылық сауаттылық;
* Ізденімпаз, жасампаз тұлға.

2023-2024 оқу жылының ІІ жарты жылдығын 10 қаңтарда сабақ басталды. Демалыстан келген оқушыларды сынып жетекшілерімен тәрбиешілері қарсы алып жатақхана жайғастырып сабақ кестесімен, қысқы демалысты қалай өткізгендері жайлы, сынып жиналыстарын жасап өзгерістер мен толықтыруларды таныстырып кетті.

Қаңтар айына белгіленген жоспарлары бойынша сынып тірбиешілері тәрбие сағаттарын өтті. Туған өлке ақындарының шығармаларымен танысты. Демалыс уақытында оқыған кітаптары мен ертегі әңгімелері жайлы мәліметтер алынды.

ІІ тоқсанның қорытындыларын, мектеп пен оқушыларымыздың жетістіктерін көрсету мақсатында ата-аналар жиналысы өтті. Қаралған мәселелер төмендегідей.

«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінің 2023-2024 оқу  жылындағы  мектепішілік жалпы ата-аналар жиналысы

Мерзімі: 19.01.2024ж. Уақыты: 16-00

|  |  |  |  |
| --- | --- | --- | --- |
| **1** | 1.Баяндама ««Этикалық құндылықтарды дамыту» этика-эстетиканы түсіндіру2. **ІІ - тоқсан** 7-11 сынып оқушыларының сабақ үлгерімі мен білім сапасына талдау.3.9 сыныптарда ББЖМ (МОДО) (білім алушылардың білім жетістігінің мониторингі) жұмыстары мен тест нәтижелері4. 10-11 сыныптардың ҰБТ-нің нәтижелерін талдау.5. 10-11 сыныптардың АӘД жұмыстары бойынша құжаттарын реттеу6. «Заң бұзушылық неге әкеліп соғады?» Құқық бұзушылықтардың алдын-алу жұмыстары. 7. «Денсаулық және дұрыс тамақтану мәдениеті» дәрігерлік тексерулер8.Әр түрлі мәселелер (*жол, өмір қауіпсіздігін сақтау, сабақтан себепсіз қалмау, мектеп формасы, бағалы заттар, жеке бас тазалығы, рұқсат етілмеген заттар-ұялы телефон, ноутбук, планшет, психотропты заттар, электронды синтетикалық темекілер, интернет буллингтер, лудомания т.б. жайлы ескертулер)*  | 19.01.2024ж | Мектеп директоры К.Алиев ДОЖЖО Ж.Тулеков ДТЖЖО Н. Нурмаганбетов Психолог Б.Рахимова Әлеуметтік педагог Л.Байбосынова Интернат меңгерушісі А.Адильбекова Медбике Г.Шериева Сынып жетекшілер:Л. Байбосынова, К. Илимова, А. Ізбасар, Б. Рахимова, М. Махаш, С. Таубаев, К. Тешебаев, Қ. Зулпиева, А. Жусипханов, Г. Ашимова, Г. Әтем, Ғ. КарсыбаеваСынып тәрбиешілері: Б.Жамуратова, Г.Шайдуллина, Ф.Мырзасейтова, С. Абуова, М.Батырбекова, А.Малмахова, А.Дүйсенбаева, Н. Орынбасар, А. Сүйеуова, А.Туленова, Ж.Алиева  |

«Ұлттық тәрбие» бағыты бойынша 9 а сынып Ә. Қастеевтің 120 жылдығына орай «Суретші боламын» тақырыбында тәрбие сағаттары сынып тәрбиешісі С. Абуова, ал «Адал еңбекті құрметтеу» бағыты бойынша М. Батырбекованың 9 Б сыныбында «Адамдық адалдық борышың» тақырыбында тәрбие сағаттары өткізілді.

Ақпан айында 10 сыныптарда қазақ тілінің қолдану аясын кеңейту бағыты бойынша Ж. Аймауытовтың 135 жылдығына орай А. Малмахованың жоспарына сәйкес сыныпта тәрбие сағаты өткізілді.

 2023-2024 оқу жылына жоспарланған сынып тәрбиешілерінің «Біртұтас тәрбие - ұлт тәрбиесі» атты 29.01.-09.02.2024 күндер аралығында өткізілетін 10 күндік іс-шара жоспары құрылды. Жоспар бойынша бір ашық тәрбие сағаты мен бір шығармашылық кеш өткізілді.

|  |  |  |  |
| --- | --- | --- | --- |
| **№** | **Аты – жөні** | **Тақырып** | **Өтілетін күні**  |
|  | Ашылу салтанаты | «Біртұтас тәрбие - ұлт тәрбиесі» атты тәрбиешілердің 10 күндігі | 29.01.2024 |
|  |  |  |
| 1 | Жамуратова Баян | **Құндылық: Талап:** Дені саудың жаны сау | 30.01.2024 |
| 2 | Шайдуллина Галия | Құндылық: **Ар-ұят:** Ана гүл – ана өмір шуағы | 31.01.2024 |
| 3 | Әбдіхалықова Жанна | Құндылық: **Ұлттық мүдде:** Ұлттық мәдениетті дәріптеу | 01.02.2024 |
| 4 | Мырзасейтова Фариза | Құндылық: **Ар-ұят:** Өнегелі отбасы қоғам байлығы | 02.02.2024 |
| 5 | Абуова Светлана | **Құндылық: Ұлттық мүдде:** Тұғыры биік - Төле би | 05.02.2024 |
| 6 | Батырбекова Меруерт | Құндылық: **Ұлттық мүдде:** Құрманғазының күйлері | 06.02.2024 |
| 7 | Малмахова Аягөз | Құндылық: **Ар-ұят:** Тәрбиелі ұрпақ ел болашағы | 07.02.2024 |
| 8 | Орынбасар Назерке | Құндылық: **Ар-ұят:** Жаныңда жүр жақсы адам | 08.02.2024 |
| 9 | Дүйсенбаева Айсулу | Құндылық: **Талап:** Сыйласаң сыйлы боласың | 09.02.2024 |
| 10 | Туленова Айнур | Құндылық: **Ұлттық мүдде:** Ш. Айманов «Қазақ киносының айнасы» |  |
| 11 | Әлиева Үкіліжайсан | Құндылық: **Ар-ұят:** Адалдық- адамдық борышың |  |
| 12 | Суйеуова Айсулу | Құндылық: **Ар-ұят:** Бүгінгі ұрпақ ертеңгі болашақ |  |

2023-2024 оқу жылының ерекшелігі директорымыздың ұсынысымен әр сыныпқа ақын жазушыларымыздың еңбектерін дәріптеу мақсатында әр тәрбиеші жоспар жасап, оны бекітіп әр тұлғаға шығармашылық кеш ұйымдастырылды. **Барлық мәліметтер фото, видеолар мектеп сайтына, фейсбукке, инстаға жарияланды.**

|  |  |  |
| --- | --- | --- |
| **Сынып** | **Сыныптан тыс іс-шара** | **Өтілетін күні**  |
| 7-11 | Концерттік бағдарлама |  |
|  |  |
| 7 «А» | Ұлттың ұлы ұстазы – Ыбырай Алтынсарин | 05.02.2024 |
| 7 «Б» | Шоқан Уәлихановтың саяхаттары | 06.02.2024 |
| 8 «А» | Міржақып Дулатов шығармалары | 07.02.2024 |
| 8 «Б» | Алаш айнасы - Жүсіпбек Аймауытов | 08.02.2024 |
| 9 «А» | Шәкерімнің өлеңдерін жатқа оқу | 09.02.2024 |
| 9 «Б» | Мен жастарға сенемін – М Жұмабаев | 30.01.2024 |
| 10 «А» | Ұлттың ұлы ұстазы-Ахмет Байтұрсынұлы | 31.01.2024 |
| 10 «Ә» | Қазақты танығың келсе Абайды оқы | 01.02.2024 |
| 10 «Б» | Ілияс Жансүгіровтың өмірімен шығармашылығы | 02.02.2024 |
| 11 «А» | Мұхтар Шаханов шығармашылығы | 07.02.2024 |
| 11 «Ә» | Мұхтар Әуезов туралы он дерек | 08.02.2024 |
| 11 «Б» | Ғасыр ақыны – Мұқағали Мақатаев | 09.02.2024 |

1-Наурыз «Алғыс айту» мерекесіне орай 7 А сынып жетекшісі Л Байбосынова мен тәрбиешісі Б. Жамуратованың ұйымдастыруымен мектепішілік іс-шара өткізілді. Мақсат өсіріп жеткізген ата-анаға, білім беріп құштарлықтарын ашып жатқан ұстаздарына, қолдап көмек беріп жатқан сыныптастарына, екінші аналарындай және әкелеріндей болып кеткен сынып жетекшілерімен тәрбиешілеріне алғыстарын айтып ән, өлең шумақтарын жеткізді.

8-Наурыз Халықаралық әйелдер мерекесі қарсаңында мектепішілік іс-шара өткізілді. 9 А сыныптың «Ана гүл ана өмір шуағы» тақырыбында тәрбие сағаттары мен іс-шара өткізілді. Жауапты С. Абуова мен М. Махаш.

 22-Наурыз Ұлыстың ұлы күніне «Қош келдің әз-Наурыз» атты мектепішілік наурыз мерекесі өтті. 10 А сынып тәрбиешісі мен сынып жетекшісі Қ. Тешебаев пен А. Малмаховалар жетекшілік жасады.

Басқармадан келген тапсырмалар бойынша мектепішілік жоспар құрылып мерекеге орай іс-шаралар өтті.

**2023-2024 оқу жылының 18-20 наурыз күндерінде Әз-Наурыз мерекесіне орай өткізілетін іс-шаралар жоспары**

|  |  |  |  |
| --- | --- | --- | --- |
| **№** | **Іс-шара атауы** | **Мерзімі**  | **Жауптылар**  |
| 1 | Театр. Қара шекпен  | 18.03.2024 | ДТЖЖОСынып тәрбиешілері |
| 2 | Ұлттық киім кию | 18.03.2024 | Мектеп ұжымы.Сынып жетекшілерСынып тәрбиешілер |
| 3 | Көрме. Ұлттық құндылықтар | 18.03.2024 | Г. ЕсимоваЛ. ҚонысМ. Жумашев  |
| 4 | Ұлттық тағам көрмесі | 18.03.2024 | 11 «А,Ә,Б» сыныптар.Сынып жетекшілерСынып тәрбиешілер |
| 5 | Ұлттық ойындардан спорттық жарыстар (асық ату, арқан тарту, тоғыз құмалақ, қол күрес, гір тасын көтеру) | 19.03.2024 | Дене шынықтыру және спорт пән мұғалімдеріӘБЖ Кузенбаев С. |
| 6 | «Әжелер өсиеті» тақырыбында кездесу | 19.03.2024 | М. Султанова |
| 7 | Қош келдің – Әз Наурыз тақырыбында іс-шара | 20.03.2024 | ДТЖЖОСынып жетекшілерСынып тәрбиешілер |
| 8 | Мектеп ұжымына ауызашар өткізу | 20.03.2024 | Мектеп ұжымы |

2023-2024 оқу жылының 4 тоқсанына оқушыларымызды күтіп алдық. Мерзімі: 05.04.2024ж.

мектепішілік жалпы ата-аналар жиналысы өткізілді. Сағат 16-00 де. Төмендегі мәселелер қаралды.

|  |  |  |  |
| --- | --- | --- | --- |
| **1** | 1.Баяндама «Өзіңді мамандықтар әлемінде тап»1.**ІІІ- тоқсан қорытындысы**7-11 сынып оқушыларының сабақ үлгерімі мен білім сапасына талдау.2. 9 сыныптарда ББЖМ (МОДО) (білім алушылардың білім жетістігінің мониторингі) жұмыстары мен тест нәтижелері3. 10-11 сыныптардың ҰБТ-нің нәтижелерін талдау.4. 10-11 сыныптардың АӘД пәні бойынша 5 күндік әскери дала жиынына дайындық жұмыстары 5. Сыныптан сыныпқа көшу емтихандары және сабақ үлгерімі.а) 7-8-10 сыныптарда қазақ тілінен емтихан  тапсыру. б) 9-11 сыныптарда мемлекеттік емтиханға   дайындықтың кешенді тәсілдерів) Психологиялық кеңестер 6. Құқық бұзушылықтардың алдын-алу бойынша интернет буллингтер, лудоманияға қарсыжұмыстар.7. «Денсаулық және дұрыс тамақтану мәдениеті» дәрігерлік тексерулер мен түсіндірме жұмыстары8. Қазіргі кездегі дұрыс  мамандық таңдау- сәтті болашақ. Кәсіптік бағдар жұмыстарын жасау.9. Әр түрлі мәселелер (*жол, өмір қауіпсіздігін сақтау, сабақтан себепсіз қалмау, мектеп формасы, бағалы заттар, жеке бас тазалығы, рұқсат етілмеген заттар-ұялы телефон, ноутбук, планшет, психотропты заттар, электронды синтетикалық темекілер, интернет буллингтер, лудомания т.б. жайлы ескертулер)*  | 05.04.2024ж | Мектеп директоры К.Алиев ДОЖЖО Ж.ТулековДБЖЖО М. Султанова ДТЖЖО Н. Нурмаганбетов Әлеуметтік педагог Л.Байбосынова Психолог Б.Рахимова Интернат меңгерушісі А.Адильбекова Медбике Г.Шериева Сынып жетекшілер:Л. Байбосынова, К. Илимова, А. Ізбасар, Б. Рахимова, М. Махаш, С. Таубаев, К. Тешебаев, Қ. Зулпиева, А. Жусипханов, Г. Ашимова, Г. Әтем, Ғ. КарсыбаеваСынып тәрбиешілері: Б.Жамуратова, Г.Шайдуллина, Ф.Мырзасейтова, С. Абуова, М.Батырбекова, А.Малмахова, А.Дүйсенбаева, Н. Орынбасар, А. Сүйеуова, А.Туленова, Ж.Әлиева  |

Тоқсандықты бастау ұлдар мен қыздар жиналысынан басталды.

2023-2024 оқу жылындағы «Ұлдар» кеңесінің жиналысы Күні: 10.04.2024 жыл Сағат: 16-40 өткізілді. Төмендегі мәселелер қаралды.

|  |  |  |  |  |
| --- | --- | --- | --- | --- |
| № | **Жүргізілетін тәрбиелік жұмыстарының мазмұны** | **Сыныбы** | **Мерзімі** | **Жауаптылар** |
| 1 | 1. Баяндама: «Тәртіп бар жерде білім бар» баяндама. 2. Сынып төрағаларының есебін тыңдау3. ІІІ тоқсан қорытындысы бойынша 7-11 сынып ұлдарының оқу үлгерімі мен тәртібі туралы есебін тыңдау4.Мектеп инспекторымен кеңесу5. «Мамандық таңдау болашақты бағдарлау» кәсіби бағдар беру6. Әртүрлі мәселелер. | 7-11 | 10.04.2024 | ДОЖЖО Тулеков Ж.К.ДТЖЖО Нурмаганбетов Н.Сынып жетекшілерСынып тәрбиешілеріПсихолог Рахимова Б.Медбике |

**«Қыздар» кеңесінің жиналысы**

**Күні: 10.04.2024 жыл Сағат: 16-40**

|  |  |  |  |  |
| --- | --- | --- | --- | --- |
| № | **Жүргізілетін тәрбиелік жұмыстарының мазмұны** | **Сыныбы** | **Мерзімі** | **Жауаптылар** |
| 1 | 1. Баяндама «Нағыз достық деген не?»2. Сынып төрайымдарының есебін тыңдау3. ІІІ тоқсан қорытындысы бойынша 7-11 сынып қыздарының үлгерімі мен тәртібінің есебін тыңдау.4.Мектеп инспекторымен кеңесу5. «Мамандық таңдау болашақты бағдарлау» кәсіби бағдар беру6. Әртүрлі мәселелер. | 7-11 | 10.04.2024 | ДОЖЖО Тулеков Ж.К.ДБЖЖО М. СултановаСынып жетекшілерСынып тәрбиешілеріПсихолог Рахимова Б.Медбике |

Жиналыстар дер кезінде хаттамаланып тігіліп қойылды. Фото, видеолар сайттар мен әлеуметтік желілерге салынды.

2023-2024 оқу жылының 18.04.2024 күні «Өнер фестивалі» күніне орай «Қазақстан – біздің жалғыз ғана Отанымыз» тақырыбындағы мектепішілік іс-шара өткізілді.

**Өнер фестивалінің жанрлары:** Хор-«Қазақстаным», «Қазақстан қыран далам»

Ән, Қазақ биі, Өз шығармашылықтар, күй - «Би», «Көңілашар», өзбек биі, әдеби монтаж және «Бұл біздің дарын» мектеп гимнімен аяқталды. Қонақтарымыз – Нығметова Клара апай бастаған әділ қазылар іс-шарамызға жақсы баға беріп кетті. Соңы марапаттар мен арнайы жанрлар бойынша сертификаттар берілді.

Түркістан облысының білім басқармасы ұсынған 2024 жылдың 10 сәуір мен 11 мамыры аралығында **«Таза Қазақстан. Түркістан - тазалық пен тәртіптің үлгісі»** атты экологиялық акциясын өткізудің жоспарын жасау берілді. Жоспарлар құрылып апта сайынғы мәліметтер әлеуметтік желі мен белгіленге басқарма орталықтарына жіберіліп отырды. Бұл іс-шараға директордан бастап барлық ұжымдастар мен әріптестер сенбіліктерге қатысып өз үлестерін қосты.

2023-2024 оқу жылының басталуына арналған **1 мамыр Бірлік ынтымақ күні** мерекелік іс-шарасының өткізілді. Қазақтың байтақ даласы бүгінде 130 - дан артық ұлт өкілдеріне ортақ отан болып тұр. Сол себепті де 1 мамыр – халқымыздың бірлігі күні болып есептеледі.Әрі бұл күн, Қазақстан халқы үшін ең ірі мерекелердің бірі. Еліміздің барлық өңірлерінде дерлік 1 мамыр тойланады. Мақсаты, ел ішіндегі түрлі ұлт пен дін өкілдерінің бір - біріне деген сый - құрметін арттырып, татулықты, бірлікті, ортақ құндылықтарды насихаттау болып табылады.

4 тоқсанның ерекше мерекелерінің бірі **9 мамыр Ұлы жеңіс күніне орай мерекелік іс-шарасының** өткізілді.

Құтты болсын бұл Жеңіс,

Бейбіт күнде тербелген.

Тарих болып бұл күні,

Қазағыма дем берген.

Жеңіс. Бұл сөздің астарында қаншама тер, қанша жанның қаны бар. Адамзат тарихындағы ең сұмдық соғыстың болып өткеніне 79 жыл толды. Біздің аталарымыз бен әкелеріміздің батырлықтары мен жанқиярлықтары, олардың өз Отанына деген шексіз сүйіспеншіліктері Ұлы Жеңісті сыйлады. Жеңіс күні – абыройымызбен даңқымыздың мерекесі. Табандылық пен ерлік, Отанға деген сүйіспеншілік қатал соғыста Жеңіске жеткізді – деп қонақтарымыз М. Жумабаев, ДОЖЖО Ж. Тулеков қорытындылап берді.

«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінде өткізілген 2023-2024 оқу жылына арналған **«Мектебім, саған мың алғыс!”** атты мерекелік іс-шарасының қонақтары төмендегідей:

Жетісай АПБ ЖПҚ ЮПТ КТІЖ аға УПИ полиция Байменов Ергали

Қонақтар: Жетісай ауданының ардагер ұстазы Б. Қоқанбаев, Жетісай қаласы ардагерлер кеңесінің төрағасы М. Жумабаев, Дарын мектеп-интернатының ардагер ұстаздары

Б. Сулейменова, Д. Сатыбалдиев және ата-аналар мен ұстаздар.

**МЕКТЕБІМ , САҒАН МЫҢ АЛҒЫС!**

Мектебім -айтар әнім,

Сан рет қайталадым.

Өзіңнен алғанымды

Өзіңе қайтарамын!

Бүгін мектебіміздің жас түлектері үшін соңғы қоңырау соғылды.«Жетісай ауданының мамандандырылған «Дарын» мектеп-интернаты» КММ-де «Мектебім, саған мың алғыс!” атты мерекелік іс-шарасы өткізілді. Соңғы қоңырау жиынын мектеп директоры, білім беру ісінің үздігі Алиев Көбейбек Әмірбекұлы құттықтау сөзімен ашып, 2023-2024 оқу жылының қорытындысына шолу жасап, жас түлектерге сәтті сапар , ақ жол тіледі.

Биылғы жылы мектебімізді 71 оқушы аяқтап отыр. Оның ішінде 15 оқушы “Алтын белгі” , 16 оқушы “Үздік аттестатқа “ үміткер. Сонымен қатар түлектердің басым бөлігі халықаралық, республикалық, облыстық білім олимпиадалары мен ғылыми конкурстардың жеңімпаздары.

Отанымыздың кең байтақ өңірлерінде күміс қоңыраудың сыңғыры естіліп, түлектерге сәт сапар тілеуде. Тағы бір оқу жылы аяқталып, мектебін бітіріп, қияға қанат қағатын жас түлектер үшін ең қымбат, ең қимас, ең бір ұмытылмас жүрек тебірентер сәт, соңғы қоңырау үні сыңғырлады. Мектеп – әр адамның құтты мекені, білім ұясы. Мектеп – білім айдынындағы үлкен кеме. Ұстаз – ағып жатқан өзен тәрізді. Адам болып қалыптасуымызда мектептің алар орны әркез де ерекше. Жас түлектер балалықпен қоштасып, үлкен өмірге алғашқы қадамдарын бастағалы тұр. Басқан қадамдарыңыз оң болсын!

Айтулы іс-шараға ауданымыздың құрметті азаматтары , білім беру ісінің ардагері Б.Қоқанбаев мырза, ардагер ұстаздар Д. Сатыбалдиев, Б. Сүлейменова , ардагер ұйымының төрағасы М.Жұмабаев, қоғам белсендісі, ел азаматы Ж. Молдадосов қонаққа келді. Сонымен қатар жас түлектерді қолдауға ата-аналары да қатысты. Мемлекетіміздің әнұраны орындалып, көк Туы көкте желбіреп, оқушылардың бойына керемет рух сыйлады. Жас түлектер – сөз маржанын тізбектеп, жүрек жарды жырларын айтса, енді бірі ән шырқап, би билеп, керемет көңіл күй сыйлай білді. Білім кілтін аманат етіп тапсырса, бірі аманат етіп қабылдап алды. Әрине, қанша ауыр болса да, оқушылар үшін «Сыңғырла, соңғы қоңырау» деп, қоңырау үні соғылды.

Жас түлектер қақты бүгін қанатын,

Сәулелік күн жүрекке от жағатын.

Кім ұмытар қоңыраудың сыңғырын

Жүрегіңе мәңгі ұялап қалатын!

Қымбатты мектеп бітіруші жастар!

Сіздер үлкен мақсаттарға қадам басқалы тұрсыздар.

Білім жолында еңбек етуге мектеп табалдырығын алғаш аттаған күннен бастап-ақ ұмтылып келдіңіздер. Әліппені ашып, қолға қалам ұстаған кезден бастап ізденісте болдыңыздар. Ал қазір тарыдай болған жас баладан, таудай талапкерге айналдыңыздар. Жолдарыңыз ашық болсын! Алда келе жатқан Ұлттық Бірыңғай Тесттілеуден жоғары балл жинауларыңызға тілектеспіз. Құрметті жас түлектер, алда сіздерге үлкен сын тұр. Сыннан сүрінбей абыройларыңыз асқақ болып, мектебіміздің даңқын шарықтатып, үкілеген ата-ана үмітін ақтаңыздар деп тілектер білдіріп қаламыз.

 **Директордың тәрбие**

**жұмыстары жөніндегі орынбасары: Н. Нурмаганбетов**